**Z A P I S N I K**

**SA 15. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 13. siječnja 2023.

15. sjednica Gradskog vijeća Grada Ivanić-Grada održana je dana 13. siječnja 2023. godine s početkom u 17,00 sati u Spomen domu Alojz Vulinec, Beliceva 1, Ivanić-Grad.

Bilješke vodi Matea Rešetar – Viša stručna suradnica za poslove Gradskog vijeća i Gradonačelnika

Prisutni članovi Gradskog vijeća:

Željko Pongrac, Slaven Barišec, Irena Fučkar, Ivica Kozjak, Lovorko Matković, Mirna Češković, Milica Piličić, Miljenko Šimunović, Tibor Vuković, Maja Krnjević, Mladen Prelec

Odsutni: Željko Brezovečki Brzi, Krešimir Ceranić, Renato Mikac, Kristijan Škarica

Ostali prisutni:

1. Javor Bojan Leš – gradonačelnik Grada Ivanić-Grada
2. Tomislav Cuvaj – zamjenik gradonačelnika Grada Ivanić-Grada
3. Marina Šiprak – privremena pročelnica Upravnog odjela za lokalnu samoupravu, pravne poslove i društvene djelatnosti
4. Dražen Hlad – pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu
5. Tamara Mandić – pročelnica Upravnog odjela za financije i proračun
6. Anita Sušac – viša stručna suradnica za poljoprivredu
7. Tomislav Abramović – viši stručni suradnik – komunalni redar
8. Matea Rešetar – viša stručna suradnica za poslove Gradskog vijeća i Gradonačelnika
9. Blaženka Mičević, direktorica trgovačkog društva AGRODET d.o.o.
10. Mario Mikulić – direktor trgovačkog društva Komunalni centar Ivanić-Grad d.o.o.
11. Kristjan Tomaj – predstavnik albanske nacionalne manjine
12. Obiteljski radio Ivanić d.o.o.

Predsjednik Gradskog vijeća g. Pongrac – otvorio je 15. sjednicu te konstatirao kako je sjednici od ukupno 15 prisutno 10 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Na sjednici je sa 10 glasova za jednoglasno usvojen zapisnik sa 14. sjednice Gradskog vijeća Grada Ivanić-Grada.

Gradsko vijeće jednoglasno je sa 10 glasova za usvojilo sljedeći

**D N E V N I R E D :**

1. **Aktualni sat**

* **Informacija komunalnog redarstva o izvršenim nalozima u prethodnom periodu**

1. **Razmatranje prijedloga i donošenje Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Ivanić-Grada**

predlagatelj: gradonačelnik

izvjestitelj: Dražen Hlad, pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu

1. **Razno.**

Rad prema utvrđenom dnevnom redu.

1. **TOČKA**

g. Tomislav Abramović – što se tiče komunalnog redarstva uvijek krećemo sa izdanim rješenjima, pokrenutim upravnim postupcima. Sada imamo i zbir od prošle godine, 75 upravnih postupaka je pokrenuto sa više od 90 izdanih rješenja za nepravilnosti odnosno za nepoštivanje odredbi naših odluka. Najviše se odnosi na neuređene parcele, ali rješenja su izdavana i za nefunkcionalne cijevne propuste, odnosno cijevne propuste, odnosno odvodne jarke, uklanjanje odbačenog otpada i nepoštivanje odredbe Odluke o držanju domaćih životinja. Osim ovih rješenja kojim su naložene određene radnje još su i izdavana rješenja o troškovima postupka koji su u stvari bili nakon izvršnih rješenja bili u funkciji naplate potraživanja za one aktivnosti gdje građani nisu postupili po odlukama odnosno po izdanim rješenjima. Svako to rješenje koje smo izdavali u samom postupku u principu je vršeno ili po službenoj dužnosti ili po prijavama građana i ono što je uvijek iziskivalo u stvari provjeru na terenu prije ali i posebno poslije proteka određenog roka. Osim rješenja za izvršenje obveznih radnji komunalno redarstvo je u prošloj godini izdalo i sedam rješenja po Zakonu o građevinskoj inspekciji gdje smo izdavali rješenja za ruševne objekte ili za popravke određenih nekonstruktivnih dijelova zgrada na području Grada. Od tih sedam tri su još u postupku da se čeka izvršenje, radi se o objektu u starom gradu nekadašnja kuća Kos, zatim objekt nekadašnji disco Amanita i u Dubrovčaku Lijevom jedan gospodarski objekat u ruševnom stanju. Ta tri objekta su u završnoj fazi, u stvari čeka se nabava da se eventualno i završi cijeli postupak. Tri slučaja su u stvari završena na način da su sami obveznici riješili naložene radnje i jedno je rješenje u stvari još u čekanju zbog imovinsko pravnih odnosa. U tijeku su još dva postupka, jedna kuća u starom gradu kuća na uglu kod ulice Podbrežje ali tu je jedan od suvlasnika preminuo pa se sada čeka rješavanje imovinsko pravnih odnosa, i druga zgrada Borovo u Moslavačkoj ulici gdje u stvari se radi na sanaciji fasade. Što se tiče upravnih postupaka obveznih prekršajnih naloga prošle godine izdano je 47 prekršajnih naloga. Uglavnom to su bili ili automobili na javnim površinama ili obrasle i neuređene parcele ili odbacivanje. otpada, kao i rješenjima o držanju životinja protivno odlukama Grada. Sveukupno 47, sada je još 4 u pripremi, odnosno čekaju se podaci policije o osobama koji su također u samom postupku, tako da izvršno je, stvarno je odrađeno 47 ali još za 4 se čeka određene podatke. Što se tiče ostalih upravnih postupaka izdavana su rješenja o korištenju javnih površina ukupno je u prošloj godini izdano 57 rješenja za korištenje javne površine, mahom su to ili ugostiteljski objekti za terase ili prigodna prodaja ili određeni radovi na javnim površinama te određene prezentacije ili druge aktivnosti na samoj javnoj površini. Osim rješenja izdavane su i suglasnosti, 31 suglasnost za korištenje javne površine. Razlika između rješenja i suglasnosti je što suglasnosti izdajemo našim udrugama odnosno svima koji su izuzeti plaćanja korištenja javne površine. Izdano je i 8 Rješenja za produljenje radnog vremena i tu su još bile dvije generalne odluke kad su bile manifestacije Grada gdje je bio produžetak radnog vremena. Osim upravnih postupaka koje je provodilo komunalno redarstvo drugi važan segment u radu komunalnog redarstva je i briga o javnim površinama i objektima u vlasništvu Grada pa tu je prije svega najveća aktivnost i komunikacija sa našim Komunalnim centrom gdje ta svakodnevna komunikacija odnosno tjedni sastanci su u stvari odrađivani po dinamici odnosno po potrebi odnosno gdje su se rješavali svi oni pristigli problemi odnosno pripremala se dinamika za rješavanje istih tokom tjedna. U cijeloj godini izdano je 68 naloga izvršnih i više-manje godinu smo završili kompletni, nalozi su odrađeni od strane Komunalnog centra vezano za održavanje javnih površina, odnosno objekata u vlasništvu Grada. Kad govorimo o brizi o javnim površinama u periodu između dviju sjednica vijeća dosta je bio intenzivan rad na oborinskoj odvodnji gdje je odrađeno niz aktivnosti u procesu profiliranja tih odvodnih jaraka, sanacije ranije utvrđenih nedostataka na javnim površinama koje se odnose upravo na tu funkcionalnost odvodnih jaraka pa imali smo radove i na području MO Jalševec Breški gdje smo ulice Dolanec, Opatinec, dio Ivanićgradske sa odvojcima gdje smo imali izmuljenje i profiliranje tih odvodnih jaraka, MO Prerovec kompletno naselje smo imali izmuljivanje odvodnih jaraka i rad na toj oborinskoj odvodnji, Mo Graberje na dijelu Ulice Deanovečko brdo, u centru više se odnosilo na rješavanje problema nefunkcionalnih slivnika. U MO Breška Greda imali smo radove u Petrinskoj ulici gdje smo cijeli potez, odvodni jarak rješavali i sustav odvodnje, MO Lonja gdje smo imali u Ulici Stjepana Gregorka, ovdje moram reći da je to dio radova, a dio je ono što ovih dana čeka se početak i u Hercegovačkoj i u Stjepana Gregorka nastavak izmuljivanja odvodnih jaraka. Intenzivno je bilo i na području Šarampova Donjeg gdje smo uslijed ovih velikih padalina imali intervencije u večernjim satima gdje su bili i vatrogasci ali bila je i potreba i za izlaskom operative i strojeva gdje smo morali interventno odraditi zahvate upravo u cilju funkcionalnosti tih odvodnih jaraka. Što se tiče brige o javnim površinama veliki naglasak u prošloj godini je bio upravo na uređenju višegodišnje neuređenih parcela na području Grada i dobrim dijelom su odrađene i određene parcele na cijelom području Grada dakle prije svega u koordinaciji i dogovoru sa mjesnim odborima smo imali jedan širi obilazak i odrađene su te parcele. Nastavak tih radova je predviđen i početkom ove godine tako da možemo reći stvarno da i unazad godinu, dvije, a i nekakav je plan kroz godinu, dvije da se najveći dio tih utvrđenih prije svega gradskih, ali i parcela u vlasništvu RH urede i na neki način da se stave u funkciju po mjesnim odborima. Bili smo i na području grada Ivanića i na području Zeline Breške, tu imamo naše parcele u Ulici kralja Tomislava, u Deanovcu, u Šarampovu, Breškoj Gredi, da sada ne nabrajam, ali veliki dio tih parcela prije svega u koordinaciji sa mjesnim odborima, moram istaknuti dobru suradnju s njima i u utvrđivanju stvarnih problema i nekakvom određivanju prioriteta. Kad govorimo o asfaltiranjima na području Grada tu su radovi još uvijek u tijeku, spomenuo sam i kišni period, jednostavno smo morali i zaustaviti određene radove, ali ipak su i odrađeni veći dio planiranih ulica, prije svega na području MO Poljana, dolje na Posavini i na području MO Donja Poljana i Gornja Poljana i dolje u Deanovcu što smo i prije naveli u zadnjem izvješću, gdje smo kod HŽ kolodvora rješavali ono samo parkiralište. Krpanje udarnih rupa isto smo odradili praktički sve zacrtane i planirane aktivnosti. Zadnja je bila krajem prosinca gdje su u stvari sve utvrđene lokacije su sanirane i nekako smo ono što smo planirali u prošloj godini i odradili. Javna rasvjeta, tu je bio pojačani angažman u periodu između dviju sjednica gdje smo radili na i proširenju i dopuni javne rasvjete na području Grada što po zahtjevima građana, što po upitima i prijavama i zahtjevima iskazanima na sjednicama Gradskog vijeća, što jednostavno obilaskom Grada utvrđenih lokacija, ugrađeno je ukupno 30 novih lampi na području cijelog grada i dobrim dijelom su ti zahtjevi riješeni, a nastavlja se i dalje, svi prioriteti će se rješavati, sve prijave koje su dospjele u Grad se obrađuju i dalje se rješavaju. Ono što je još u tijeku je rasvjeta u Derežanima ispod željezničke stanice i rasvjeta u Posavskim Bregima kod mosta prema Dubrovčaku, sve je napravljeno, čekali su se ormarići. Ormarići su došli ovaj tjedan, poslije Nove godine, i imamo obavijest od izvođača da će do kraja mjeseca biti stavljena u funkciju kompletna rasvjeta ispod željezničke stanice u Deanovcu, odnosno da će se onda riješiti i dio u Posavskim Bregima. Spomenuo sam i suglasnosti koje je Grad izdavao za korištenje javnih površina, ali uz te izdali smo u prošloj godini 60 suglasnosti vezano za raznorazne priključke vode, plina, sustava odvodnje, priključaka na elektro mrežu, znači bilo koji radovi koji su se vodili na javnim površinama ima obvezu da se izda suglasnost. Dvije aktivnosti koje su bile maksimalno odrađivane u zadnjem periodu su nastavak radova na širokopojasnom internetu gdje su izvođači svoje radove privodili kraju, što se tiče radova na javnoj površini u smislu prekopa ili eventualno određenih aktivnosti bilo u zelenoj površini ili u asfaltnom dijelu to je većim dijelom odrađeno, i drugo je RVS gdje smo imali sastanak sa predstavnicima Vodoopskrbe i odvodnje i izvođača svih radova gdje su se i određeni zaključci donesli da se u najkraćem roku saniraju sve javne površine koje su na području Grada ostale nesanirane, a bile su prijavljene i ovdje na sjednici Gradskog vijeća. To je ono što sada ovih dana očekujemo i realizaciju svih tih zaključaka, odnosno obaveza da se saniraju te površine. Urbano opremanje grada, u par navrata spominjali smo da su bili pripremljeni projekti, a sad u međuvremenu je izveden sigurni pješački prijelaz kod Ivakopa gdje smo zajedno sa Županijskim cestama odradili i taj pješački prijelaz odnosno i riješene su sigurnosne barijere tako da maksimalno sigurnost pješaka i svih korisnika te javne površine je na tom dijelu riješena. Također, ovih dana smo imali i ugradnju uspornika prometa na području Grada, to su prije svega lokacije koje su građani dosta intervenirali u smislu zahtjeva da se pokuša maksimalno smiriti promet zbog i pješaka i djece i tu smo pokrili Franje Jurinca, Donju Poljanu, Šiftarovu i Škrinjarovu ulicu sa osam mikrolokacija postave uspornika prometa u cilju smirivanja prometa. U tom cilju je i projekt s kojim smo pri kraju, isto je bio intenzivan, komunikacija sa Policijom, u principu projekt smirivanja prometa, a veže se na postavu prometnih kamera na području Grada, odnosno prije svega sigurnosne kamere koja će u stvari kontrolirati brzinu. To je bio jedan projekt sa Policijom koji smo odrađivali i sada je i taj dio riješen, prije svega obuhvat je bio Savska ulica, ali evo plan je proširenje tog projekta i na ostale frekventne ulice koje prije svega građani maksimalno nas upozoravaju, a i sami smo svjesni gdje su ti problemi i to je ono što slijedi. Još su tu bile klasične aktivnosti u smislu telefonskih poziva, dopisa, 156 dopisa je išlo komunalnog redarstva prema udrugama, tvrtkama, građanima, dakle niz aktivnosti, svakodnevna komunikacija. Sve u svemu aktivna godina, prije svega i ovih zadnjih dva, tri tjedna, odnosno mjesec dana između ovih sjednica su se više-manje završavale sve ove aktivnosti koje nisam spomenuo.

Gđa. Mirna Češković – ovih dana je nastala pomutnja oko priključka na optičku mrežu na bazi interneta, nekoliko ljudi me kontaktiralo. Zanima ih zašto nije omogućeno svim građanima grada da se mogu prijaviti, točnije zašto su izostavljena sela Posavine Dubrovčak, Prečno i Prerovec, da li će to ići naknadno ili će biti nekakvo drugo rješenje. Drugo, kada se planira završetak radova na parkiralištu kod naplatnih. Prije par mjeseci sam kontaktirala komunalnog redara vezano uz to, tražila sam da se oko postojećeg starog dijela parkinga nasipa nekakav kamen jer je blato i napravile su se rupe. Do danas nije ništa nasipano pa da li je to moguće uskoro riješiti i da li se tamo planira postaviti javna rasvjeta. Treće pitanje, da li je u kakvom planu unutarnje uređenje ove zgrade Doma Alojza Vulinca, neću reći da je to tako loše stanje, ali unutrašnjost jako dugo nije uređivana. Ono što mi zapravo svaki puta padne za oko je kada se uđe u wc i kada vidim na koji način se pali svjetlo. Osjećaj je kao da sam se vratila u neka davna vremena kada je tek izumljena struja, pa predlažem da, ako ništa drugo, dio po dio polagano da se dvorana renovira.

Gradonačelnik – što se tiče brzog interneta došlo je do puno upita na Grad, gradsku upravu i redovito svakog dana se i odgovara. Mi smo se prijavili, dobili smo značajna sredstva, povukli smo preko 70 milijuna za tu namjenu i izvođač radova je A1. Ono također što smo i mi temeljem upita građana se informirali, odgovor smo dobili, a to je da ovisno o brzini interneta će biti određena područja uključena ili neće biti uključena, odnosno ukoliko je postojeća brzina danas iznad 30 Mbit/s onda ne ulazite u bijela područja nego u siva, odnosno nemate sad priključak besplatno, a ako ste ispod toga tada ulazite u bijela područja i u određenim dijelovima pokrivenosti našeg grada će biti omogućena ta brzina interneta na bežični način repetitorima. Ono što smo mi tražili od A1 to je da dodatno pojasni građanima i odgovara na sve to, mislim da je na stranicama Grada objavljen broj telefona na koji se može kontaktirati A1 i mi smo se potrudili da dodatno damo objašnjenja. Ono što treba definitivno tu naglasiti da Grad nije uopće taj koji je na bilo koji način određivao koja će područja biti obuhvaćena, neće i na koji način već prvenstveno A1 svojim mjerenjima je izvršio mjerenja i raspodjelu područja po Gradu i na taj način će biti obuhvaćeni građani sa tom mrežom. Znam da svi oni koji su u bijelim zonama zapravo danas imaju spori Internet, oni koji su u sivima moći će ga na neki drugi način ostvariti poboljšanjem mreže uz neku nadoplatu, a oni koji nisu obuhvaćeni optikom biti će obuhvaćeni bežičnim internetom iste brzine koja je određena ovim natječajem, a vjerojatno će još biti o tome riječi i Grad će zapravo još tražiti dodatno od tvrtke A1 da sa građanima komunicira da pojasni sve i biti će otvoren broj telefona na koji se građani mogu informirati. Što se tiče završetka radova na parkiralištu, ono je u planu, na žalost mislim da su se asfaltne baze bile zatvorile, nije izvršeno asfaltiranje kako je planirano, čim se omogući, a to je ovih dana, koliko su se i otvorile, mi ćemo to završiti, sredstva su planirana i nasipavanje mislim da prvenstveno ovisi o kvaliteti terena, na blatnjav teren se ne može nasipavati kamen ni ništa koliko sam stručno obaviješten jer propada u to blato i nema svrhe pa će se onda čim to uvjeti budu dozvoljavali i nasipati taj dio. Ne vidim niti razloga zbog čega se ne bi tamo uvela javna rasvjeta. Što se tiče ove zgrade isto možemo uzeti u razmatranje da se wc-i urede, u lošem su stanju slažem se s Vama.

Gđa. Maja Krnjević – iza nas je jedna godina, ušli smo u novu, tek smo na početku, a na mail adresu SDP-a nikad nije došlo više upita i više pisama nego od 1.1. do negdje 4.-5.1., a sva su se uglavnom odnosila na doček Nove godine u Ivanić-Gradu i na Božićni sajam. Naime, jedno od pitanja je mi smo prošle godine imali jako lijepo uređen grad sa svakakvim ukrasima, ove godine to baš i nije bio slučaj pa građani pitaju da li su ti ukrasi koje smo imali prošle godine bili iznajmljeni pa ove godine nije osiguran budžet za to ili koji su razlozi da to tako nije bilo ukrašeno. Drugo na što su se žalili odnosno postavili pitanja što je sa animacijama za djecu, da je prijašnjih godina bilo puno više sadržaja nego što je bilo ove godine na Božićnom sajmu i zbog čega kućice koje su bile praktički besplatne i tako dane ugostiteljima da mogu tamo prodavati svoja pića nisu radile tijekom Božićnog sajma cijelo vrijem odnosno kako je to uopće moguće. I ono najvažnije pitanje od svega je ono jedno upečatljivo pismo koje smo dobili je od jedne gospođe koja je napisala da je u zadnjih dvadeset godina prvi put na dočeku Nove godine bila sama kao prst jer nije bilo javnog dočeka u gradu Ivanić-Gradu gdje se ona godinama kao i mnogi drugi koji nikud ne odlaze eto tako nekako malo proveselila. Pitanje je koji je razlog da toga nije bilo i sugestija naših sugrađana da se to više ne ponovi. Slijedeće pitanje je što je s aglomeracijom, kada ona kreće, to sam i prošli put zamolila našeg gradonačelnika da pozove gospodina Mastena tu pa evo da li postoji mogućnost da ga ipak vidimo i postavimo mu direktno pitanja. Slijedeće pitanje je što se dešava sa javnom rasvjetom u centru u starom Ivaniću. Naime zna se dogoditi tu i tamo pa svakih recimo par tjedana ili par mjeseci, kako u kojem periodu godine, da samo u starom Ivaniću se ugasi javna rasvjeta, pa evo molimo vas da provjerite o čemu se tu radi jer eto i sugrađani, obzirom da i sama živim tamo, moji susjedi su dali si malo više truda pa se provezli po Ivaniću pa su vidjeli da samo kod nas u starom Gradu u Basaričekovoj i okolnim ulicama nema javne rasvjete pa evo da vidimo o čemu se tu radi. Slijedeće pitanje je kako ćemo riješiti ovaj smrad koji što vrijeme ide dalje sve jače i jače smrdi da li sa farme Širjan ili iz Kloštra iz Eko flora doista građani to ne mogu utvrditi niti je na njima da to utvrđuju, ali u svakom slučaju očekujemo od gradskih vlasti da naprave sve i da na kraju krajeva ako treba pozovu inspekcije koje će utvrditi da li se posluje po pravilima struke, jer da se posluje po pravilima struke onda ne bi bilo toliko dana osjetnog smrada i neugodnog mirisa u našem gradu. Vjerujem da se to može dobiti i odgovor na to pitanje, odnosno da to možemo riješiti. Na kraju , ja sam mislim da na 13. sjednici postavila pitanje inicirana upitom građana, a vezano za Zajednicu tehničke kulture Grada Ivanić-Grada i zahvaljujem gospodinu Tomislavu Cesaru i gospodinu Draženu Baotiću koji su se potrudili napisati vrlo opširne pisane odgovore, hvala im na tome. Njihovi pisani odgovori bit će proslijeđeni onim građanima koji su to pitanje i postavili.

Gradonačelnik – što se tiče dočeka Nove godine nije ovo prva godina da se na sam 31.12. ne dočekuje, unazad 3,4 godine smo odustali od tih dočeka i to je još na nekakvu inicijativu i bivše direktorice Turističke zajednice smo izbacili, uveli smo 1.1. više kao dan koji ćemo na sportskom parku obilježiti i to se pokazalo jako dobro, mislim da je bilo preko tisuću ljudi ove godine na svim događanjima koja su bila u Sportskom parku. Naravno da je svaka takva inicijativa isto u redu i tko god ima takvo pitanje da ga postavi i na većinu ovih pitanja zapravo ćete dobiti pisani odgovor od Turističke zajednice s obzirom da mislim da direktorica nije prisutna, a odnosi se prvenstveno na organizaciju svih događanja oko Nove godine. Što se tiče lampica mi u principu svake godine nadokupljujemo ponešto tih lampica, ove godine se slažem da nisu bile na svim stupovima i da jedan dio grada, mislim sportski park koji je inače bio ove godine nije bio osvijetljen, pretpostavljam da je bio nedovoljan broj lampica da se osvijetli sve ali sam centar mislim da je bio jako lijepo osvijetljen i područje ispred crkve, park, gradski trg, klizalište i sve ono što je bilo u toj funkciji, ali opet dopuštam da svatko ima svoje mišljenje, svaki pogled na to, a mi evo razgovaramo o tome da onda iduće godine izdvojimo nešto više novaca za to pa da osvijetlimo i značajnije i ostale dijelove grada. Što se tiče aglomeracije, direktor je bio tu u prosincu pa niste imali niti jedno pitanje, to je bilo prije mjesec dana. Znam da je odabran izvođač radova, a također znam evo unazad dva dana da je bila izrečena žalba na odabir što, iz iskustva, znači da slijedećih šest mjeseci do sedam možemo očekivati žalbeni postupak, vjerojatno će to ići na državnu komisiju koja tada treba donesti odluku i nakon toga onda se kreće. Da nije bilo žalbe vjerojatno bi radovi već krenuli kroz dva, tri mjeseca ovako će morati pričekati da žalbena komisija u svom postupku odredi tko je izvođač i da se onda krene dalje. Javna rasvjeta ste u pravu da se dešava u gradu da u pojedinim večerima u pojedinim dijelovima grada zna ne raditi javna rasvjeta. Nije to samo, rekao bih privilegija starog Ivanića, evo baš prekjučer sam šetao ovdje na Žeravincu, također nije bilo rasvjete u dvije ulice, na šetnici isto u centru zna biti nekada jedna polovica da ne radi. Koliko znam komunalni redar rješava te situacije u razgovoru sa HEP-om pa se iskreno nadam da će to biti u budućnosti bolje. Što se tiče neugodnih mirisa ovo što je bilo zadnjih par dana većinom ide zapravo od kompostare koja je smještena znamo gdje i ono što znam da je komunalno redarstvo već uputilo zahtjev inspekciji da izvrši nadzor nad dotičnim objektom koji je na lokaciji na Prkosu između Kloštra i Ivanić-Grada pa ćemo vidjeti što će inspekcijski nalaz pokazati. Nadam se da će inspekcija izaći, mi smo poduzeli što se nas tiče sve te mjere. Drago mi je da ste zadovoljni evo odgovorom na vaše pitanje i da ćete to predočiti građanima.

g. Mladen Prelec – pitanja su pretežno za komunalnog redara, a postavljena od građana. Obzirom na poplave, sada već prije mjesec dana, i na velike oborine ponovnose pokazalo da na istim mjestima u istim ulicama dolazi do izlijevanja odvodnih oborinskih voda preko ceste. Što se misli i u kojem vremenskom periodu poduzeti po pitanju odvodnih kanala za koje već godinama znamo da su problemi i za koje godinama slušamo da će se ubrzo riješiti. Građane zanima kada će to biti uskoro i do kada će vatrogasne postrojbe, da li JVP Grada ili DVD-i biti jedini koji pomažu riješiti navedene probleme. Slijedeće, u Deanovcu Ulica Josipa Badalića od kućnog broja 5 do kućnog broja 11 nakon iskopa odvodnih graba iste se urušavaju i nestaje bankina. Već se desilo da je i kamion propao pa je izvlačen. Što se može i u kojem roku poduzeti da se to sanira prije nego netko strada. Treće pitanje, terase u centru Ivanića stoje prazne, kafići su zatvoreni, bivša Tropicana, Mala kavana i ispred Monaca. Da li je taj prostor već plaćen Gradu za korištenje terasa ili ne znam zašto terase nisu maknute pa da građani imaju slobodna parkirna mjesta jer u centru je nemoguće parkirati, realno nedostatak je mjesta, a ovdje terase koje nitko ne koristi stoje prazne.

Gradonačelnik – prvo i drugo pitanje su direktno u korespondenciji znači, prvo pitanje kanali se ne čiste pa imamo problem jer je začepljeno, drugo kanali su se čistili pa sada imamo problem jer su se čistili pa se sada pojavljuju drugi problemi. Dajte mi konkretno samo koje su to točno lokacije tih kanala, bili ste općeniti pa sa komunalnim redarom kompletno dajte te lokacije da vidimo koje su to jer je ovo općenito pitanje, izgleda da svi plivamo. Drugo, što se tiče toga županijska je cesta u pitanju, to moram vidjeti sa ŽUC-om pa ćemo vidjeti kakva je situacija na tom mjestu. Ne znam da li komunalni redar zna za to ili ne, uglavnom je ŽUC nadležan. Terase, od ovih koje ste nabrojali neki rade kafići i zakupljene su definitivno te površine, jedino Mala kavana nisam siguran to moram provjeriti, ali ove ostale koje ste naveli sve su zakupljene i plaćene su Gradu davanja.

1. **TOČKA**

g. Dražen Hlad – dobili ste radne materijale u kojima se nalazi prijedlog Odluke o raspisivanju novog natječaja za zakup državnog poljoprivrednog zemljišta. Radi se o površinama od 877 ha koje su trenutno u privremenom zakupu. Pravni temelj za raspisivanje ovog natječaja je Zakon o poljoprivrednom zemljištu iz 2018. godine te Izmjene i dopune istog Zakona iz svibnja 2022. godine. U materijalima koje ste dobili na stol je prijedlog teksta javnog natječaja za zakup državnog poljoprivrednog zemljišta, mišljenje našeg Odbora za poljoprivredu na tekst samog natječaja, zatim odobrenje Ministarstva poljoprivrede na tekst javnog natječaja koje je zaprimljeno 9.1.2023. godine, prijedlog Odluke koji sam rekao te samo obrazloženje uz prijedlog te Odluke. Moram reći da je početna cijena zakupa 48,13 eura po ha, ona se plaća godišnje. Sam zakup može biti na 25 ili 15 godina. Na 25 godina je za one trajne nasade dok 15 godina je za ostale poljoprivredne kulture. Naravno za svaku tu parcelu koja je u zakupu se mora napraviti i program raspolaganja. Kolegica Mičević će dati detaljno obrazloženje samog teksta natječaja, a ja bih samo rekao ako ova Odluka prođe koji su daljnji koraci. Ako prođe mi ćemo u ponedjeljak 16.1. na web stranicama Grada i na oglasnoj ploči raspisati taj Javni natječaj. Natječaj će biti otvoren 30 dana, znači do 16.2., nakon toga će Povjerenstvo od sedam članova će u roku od deset dana, znači do 26.2. provesti javno otvaranje ponuda koje će biti vjerojatno u maloj sali Doma kulture gdje su pozvani svi oni koji će dati ponude za pojedine čestice i od tog datuma 26.2. je dva mjeseca rok da Povjerenstvo pregleda sve ponude. Znači, 26.4. je nekakav rok kada bi Povjerenstvo trebalo završiti sa svojim radom. Kada je to gotovo obzirom da je to državno poljoprivredno zemljište ta Odluka još ide na odobrenje u Ministarstvo poljoprivrede. Što se tiče samog prihoda dvije trećine od ovih prihoda na 877 ha pripada Gradu odnosno jedinici lokalne samouprave dok jedna trećina otpada na državu obzirom da je to njihovo zemljište.

Gđa. Blaženka Mičević – kako je pročelnik i napomenuo pred vama je prijedlog odluke o davanju u zakup državnog poljoprivrednog zemljišta na području Grada Ivanić-Grada na kojeg je Ministarstvo poljoprivrede dalo svoju prethodnu suglasnost sukladno svoj proceduri propisanoj Zakonom o poljoprivrednom zemljištu. Sama priprema natječaja odvijala se sukladno Zakonu o poljoprivrednom zemljištu iz petog mjeseca i Pravilnikom o načinu raspisivanja natječaja za zakup koji je stupio na snagu u devetom mjesecu 2022. godine. Natječaj je koncipiran u dvije cjeline. Prva cjelina je natječaj za zakup na 25 odnosno 15 godina gdje se u 77 proizvodno tehnoloških cjelina raspisuje 877 ha državnog poljoprivrednog zemljišta. Sveukupna početna zakupnina za svih 877 ha je 39.745,00 eura. Drugi dio natječaja je natječaj na zakup 5 godina. To je zemljište podijeljeno u tri proizvodno tehnološke cjeline sveukupne površine 2,8 ha i sveukupne početne zakupnine 125,00 eura. Sve proizvodno tehnološke cjeline i čestice koje su sastavni dio proizvodno tehnoloških cjelina nalaze se pod ugovorima o privremenom korištenju gdje je i zakonska osnova i potreba da se raspisuje natječaj na duži period. Ugovor o privremenom korištenju imali su svi oni korisnici koji su dobivali ugovore 2013. godine, 2015. godine, pa nakon toga isteka i produženje na dvije godine sukladno Zakonu o poljoprivrednom zemljištu iz 2018. godine te još jedno produženje sukladno istom tom Zakonu 2020. godine. Izmjenama i dopunama Zakona iz 5. mjeseca nije više moguće produživati ugovore na dvije godine te postoji zakonska osnova za raspisivanje svih tih čestica na natječaj na 25 ili 15 godina. Ono što je važno napomenuti da svi ugovori o privremenom korištenju odnosno svi korisnici čije su čestice iz ugovora o privremenom korištenju se nalaze u ovom natječaju da jedan ugovor nije jedna proizvodna tehnološka cjelina što nije moguće bilo niti zakonski tako napraviti natječaj pa se evo ovom prilikom, ja ću iskoristiti ovu priliku u stvari da pozovem korisnike koji imaju ugovor o privremenom korištenju, koji će se prijavljivati na ovaj natječaj da dobro prouče svoj postojeći ugovor i predložene cjeline natječajem kako bi se ispravno prijavili na sam natječaj. Kako je pročelnik i napomenuo natječaj traje 30 dana. U roku tih 30 dana svaki korisnik bi se trebao prijaviti na natječaj, pri tom pozivamo da korisnici i prijavitelji budući na natječaj obrate pažnju vezano za dokumentaciju koju je potrebno pribaviti za prijavu na natječaj. Kao i sam natječaj koji je napravljen slagane su proizvodno tehnološke cjeline sukladno Zakonu o poljoprivrednom zemljištu i Pravilniku o natječaju za zakup. To je uključivalo od samog slaganja proizvodno tehnoloških cjelina dobivanje svih suglasnosti od nadležnih institucija, ali isto tako je propisano koja se sve dokumentacija mora priložiti prijavi na natječaj.

g. Lovorko Matković – nisam zainteresiran za zemlju jer se ne bavim poljoprivredom, ali mislim da bi bilo možda dobro slušateljima poljoprivrednicima pojasniti te rokove. Znači, ako je natječaj 30 dana, otvaranje 10 dana, 60 dana je da Povjerenstvo pregleda, da li je to maksimalni dio dana ili je to minimalni dio dana jer ako ti rokovi tako traju ove godine tu zemlju ne mogu oni koristiti. Možda bi to mogli pojasniti poljoprivrednicima, oni su sigurno spremni, oni imaju sigurno svu dokumentaciju samo čekaju taj dan.

Gđa. Blaženka Mičević – slažem se s Vama da je vrlo važno znati taj vremenski okvir što raspisivanja natječaja, koliko traje natječaj i sve poslije. Znači natječaj, kako je pročelnik i napomenuo, će se raspisati u ponedjeljak, znači od ponedjeljka natječaj traje 30 dana, točno 30 dana, ni manje ni više, i u roku tih 30 dana moraju se podnijeti sve ponude na prijavu na natječaj za zakup. Nakon što istekne tih 30 dana natječaj se zatvara i sve ponude koje pristignu izvan roka od 30 dana smatraju se nevažećima. Nakon tih 30 dana počinje teći rok u kojem Povjerenstvo za zakup mora pregledati sve pristigle ponude. Taj rok je 60 dana. Znači, od zadnjeg dana natječaja slijedeći dan 60 dana u kojem Povjerenstvo za zakup mora pregledati pristigle ponude. U roku od tih 60 dana preporuka Ministarstva j e u roku od prvih 10 dana, znači 10. ili 12. dan imati javno otvaranje pristiglih ponuda na natječaju. Zašto 12 dana? Zato što pojedini prijavitelji mogu predati svoju ponudu putem pošte zadnji dan i onda treba nekoliko dana da ta pošta stigne i da se zaprimi. Znači, u roku 60 dana to je glavni vremenski okvir u kojem Povjerenstvo za zakup pregledava ponude. Svi zakonski rokovi propisani su Zakonom o poljoprivrednom zemljištu i tu nema mogućnosti probijanja tih rokova niti smanjivanja tih rokova. Sve poslije što se događa izvan tih 60 dana imate propisano Zakonom o poljoprivrednom zemljištu u smislu da u onom trenutku kada Povjerenstvo donese prijedlog Odluke o izboru najpovoljnije ponude taj prijedlog Odluke ide na suglasnost u Ministarstvo. Ministarstvo tada ima 30 dana da da suglasnost na prijedlog odluke o izboru najpovoljnije ponude ili da odbije dati suglasnost. Kada suglasnost stigne u jedinicu lokalne samouprave tada na slijedećem vijeću se donosi odluka o izboru najpovoljnije ponude, znači na temelju onog prijedloga, na temelju suglasnosti Ministarstva kao i danas donosite Odluku o izboru najpovoljnije ponude. Nakon toga radi se prijedlog ugovora sa korisnikom i taj prijedlog ugovora ide na suglasnost u Županijsko državno odvjetništvo i Županijsko državno odvjetništvo ima 30 dana da da ili ne da suglasnost na prijedlog ugovora. Znači, imate sigurno četiri mjeseca Zakonom propisanih, pet mjeseci Zakonom propisanih rokova. Dosadašnja iskustva su pokazala da natječaj traje minimalno osam mjeseci od dana raspisivanja do dana uvođenja u posjed. Nije se dogodilo što se tiče strane Ministarstva ili Županijskog državnog odvjetništva da to bude baš točno u 30 dana s obzirom da se radi o jako opsežnoj dokumentaciji. Vi ste rekli evo da korisnici i prijavitelji na natječaj čekaju spremni sa dokumentacijom, ja bih evo upozorila možda još jednom da sva dokumentacija kod prijave na natječaj mora biti u onom vremenskom periodu kada je natječaj objavljen, znači svu dokumentaciju se mora izvaditi u tom vremenskom periodu, znači od ponedjeljka na dalje, dokumentacije ima dosta i provođenje Natječaja za zakup je jedan vrlo administrativan posao i očekuje se od poljoprivrednika i prijavitelja na natječaj da jako dobro poznaju dokumentaciju. Ono što je dobro da sva dokumentacija koja je propisana Pravilnikom i Zakonom se i pregledava naravno i ulazi u obzir kod odabira najpovoljnijeg ponuditelja, znači samo ona koja je propisana Pravilnikom. Vidjet ćete u prijedlogu javnog natječaja stoji i prijedlog ponude i prijedlog obrasca gospodarskog programa tako da ponuditeljima bude što lakše i olakšan sam postupak prijave da mogu koncipirati tu ponudu i gospodarski program na što lakši način. Žalba kao formalni akt nije propisana Zakonom o poljoprivrednom zemljištu zato što odluka o pravima na državno poljoprivredno zemljište nije upravni akt no međutim postoji mogućnost prigovora svakog korisnika na svaku odluku javnopravnog tijela pa tako i u ovom postupku.

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za jednoglasno usvojena

**O D L U K A**

**o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Ivanić-Grada**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**2.TOČKA**

Pod točkom Razno drugih pitanja niti prijedloga nije bilo.

Sjednica Gradskog vijeća Grada Ivanić-Grada dovršena je u 17.55 sati.

Zapisnik sastavila PREDSJEDNIK

GRADSKOG VIJEĆA

Nikolina Mužević Željko Pongrac, pravnik kriminalist